de blog isch jetzt genau 1 johr alt...    agfange het alles drmit, dass ich und de raphi uf dr fahrt zu de baranoia 2007 eus überleit hend was mr letscht wucheänd gmacht ka hend... mir heis erscht nach langem überlege usegfunde...  durch das simmer uf die idee cho, alles was mir im uusgang mache uf zschribe, au was guet gse isch, was weniger guet gse isch... chli öppis fürd nochwält  erhalte...    nach dr baranoia 2007, woni dehei gse bin, han ich no kurz die damalige blogsoftware bblog gsuecht und han die uf eusem webserver installiert... de erscht iitrag isch vom 15. April 2007 03:57:19...  http://blog.casida.ch/details.php?id=2 (leider nid id 1 ;))    am 4. Dezember 2007 um 23:09:55 isch denn die neu blogsoftware online gange. gründ für de wechsel: chli mehr dynamik, voralem funktion bilder wo mr bim  bblog nonig ka händ...  http://blog.casida.ch/details.php?id=98    in dr zwüschezit hei mir unsere blog bi google unterem begriff "ausgangsblog" weltwit z oberscht anebecho :)  siehe: http://www.google.ch/search?hl=de&q=ausgangsblog    ich han im internet nüt verglichbars gfunde, was mir möche, geschweige denn vo dr  aktualität, do sinn mir an oberster stell...    klar, teilwies schissts eim scho a, alles ufzschribe, aber denn denkt mr sich immer: "es isch jo für en guete zwäck..." ;)    so, das wärs mol vo mim jubiläumspost... vill spass bi de witere johre blog.casida.ch    PS: alli zitpünkt usem blog ;) für das isches ebe guet :P  PS2: de iitrag isch zwar vorhhär gschribe, will das in dr nacht vom mendig ufe zischtig isch, jedoch mit em datum 15. April 2008 03:57:19    RG:  ufde Heifahrt fude Baranoia (womer sind go tickets hole) isch im Christian und mir die Idee cho, dasmer sött eusi Usgäng Digital speichere. So isch nachde Baranioa de ersti Blogitrag erstellt worde... Das isch de Afang funere lange Joor worde..    Im ganze heds ide letze 365 Deg 140 mehr oder weniger spannendi gschichte rund um euses lebe geh.      Afangs Dezember hed euse Programmierer en neui Blog version ufe märd brocht :D -> weiss scho gar nüme wies vorher usgseh hed!    Ich hoff das Azahl so Blogs wie das do wird stiege, und somit de Nutze bez. de Didaktische Wert fum WWW-Netz steigere.    fu mir wirds sicher no es paar inträg geh!    tschau de casmen auu ;)